# e-touez
## Brezhoneg
### Etimologiezh

    Araogenn gevrennek savet diwar an araogenn eeun e hag an anv-kadarn touez.

### Araogenn

| Gour | Furm |
| U1 | |
| U2 | |
| U3g | en e douez |
| U3b | en he zouez |
| L1 | en hon touez |
| L2 | en ho touez |
| L3 | en o zouez |
| D | en touez |
e-touez /eˈtweːs/
* E-kreiz meur a dra, meur a zen, hag all
** Sell 'ta 'touez an erc'h roudoù'r c'had. Gwerz Yann Marreg, Barzaz Breiz.
** E-touez ar geot-se, a dape dezhe betek o c'hof, e oa div vuoc'h. — (Fañch an Uhel, Kontadennoù ar Bobl/1, Al Liamm, 1984, p. 285.)
** ... e-touez al lann pe e-kreiz ar c'hoadoù ... . — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 15.)
** [...] ; aoun ho doa paotred ar Republik e viche kuzet unan-bennag etouez an dillad pe e-kreiz eun arc'had viniz. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 278.)
** C'hoant am boa da vont e-touez ar raoskl-se, [...]. — (Erwan ar Moal, Pipi Gonto, Kemper, 1925, p. 167.)
** Lukaz a oa azezet war bord ar stêr vras, e-touez ar geot hir hag ar c'hegid, [...]. — (Jakez Riou, An Ti Satanazet, Skridoù Breizh, 1944, p. 12.)
** Petra oa en e douez ?
** Dinec'h e oant diwar-benn madoù ar bed kerkoulz ha diwar-benn o oad a gerzhe, a-zoug e gamm, ker goustadik hag ar stêr vihan e-touez bleuñv ar prad. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 55.)
** Ni a oa savet e-touez ar re-se(où). — (Jules Gros, Le trésor du breton parlé Première Partie, 1966, p. 219.)
** Ho treid noazh e-touez ar roz.
** [...], hag e-touez ar geot-se, a dape dezhe betek o c'hof, e oa div vuoc'h, [...]. — (Fañch an Uhel, Kontadennoù ar Bobl/1, Al Liamm, 1984, p. 285.)
** - Penaos e kutuilhit anezho ? - En aod e-touez ar bezhinoù all. [...]. — (Goulc'han Kervella, Brezel ar Rigadell, Al Liamm, 1994, p. 42.)
* kuzhat traoù, tud e-touez delioù, raden
** Kuzhet e voe ar c'hure e-touez ar raden hag an delioù, ha pa voe degouezhet an noz, ec'h eas an aotrou gant e vevel d'hen kas da di Jakez. — (Fañch an Uhel, Kontadennoù ar Bobl/3, Al Liamm, 1988, p. 204.)
* bezañ, mont e-touez an dud
** An askol a zere bezañ e-touez bokedoù ar jardin, tost evel ma tere ouzh ur pilhaouer azezañ e-touez an duchentil kaer ouzh taol ar roue, pe c'hoazh e-giz m'emañ renk al losteg Paolig e-touez aelez sentus Baradoz Doue. — (Ivon Krog, Eur Zac'had Marvailhou, Buhez Breiz, Kemper, 1924, p. 18.)
** Ur pennadig e termas a-raok monet e-touez an dud. — (Jakez Konan, Lannevern e kañv ha danevelloù all, Al Liamm, 1980, p. 66.)
** [...], hag e seblante furchal e-touez ar bobl da glask unan bennak. — (Erwan ar Moal, Pipi Gonto, Kemper, 1925, p. 167.)
* kavout traoù pe tud e-touez traoù pe tud all :
** [...] ; neuze, kerkoulz ha bremañ, e vije kavet, e-touez an noblañs evel e-touez ar goueriaded, martoloded kalonek a-walc'h evit ober a galon vat ar veaj, n'eus forzh peger risklus oa. — (Lan Inizan, Emgann Kergidu 1, Brest, 1877, eil emb. Al Liamm 1977, p. 21.)
* ruilhat udb e-touez traoù
** [...], hag ar zoudarded, hanter vezo, her goapae hag her ruille a daoliou treid etouez an teil. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 77.)

#### Gerioù heñvelster

* e-mesk
* e-metoù
* e-touesk

#### Gerioù kar dre o ster

* a-douez
* dre-douez
* touez-touez

#### Troioù-lavar

* klask ur spilhenn e-touez bernioù foenn

#### Troidigezhioù

* galleg : parmi

### Gwelet ivez

* Araogennoù brezhonek, stag

### Daveoù

Roll an daveoù :
* : Pelec'h ez ez 'ta, Tonton Laou, Dañs-tro, in Digor an abadenn, Cheun ar C'hann (1950)
* : Miz Here, 1972, in Oberenn glok Anjela Duval